Maa. Uskumatu ilu ja vapustavate imede häll.
Hoomamatu. Sõnulseletamatu.
Meie püüdlused seda planeeti kirjeldada on naeruväärsed.
Vahel aga on vaja Maa enne roojastada, selleks, et oskaksime hinnata
tema suursugusust.
Siseneb roojastaja.
Ta on loomult jõle, nurjatu ja paheline.
Kunagi oli ta uhke vestlussaate juht,
kuid muutuv ökosüsteem on sundinud ta kuivadele ja karmimatele jahimaadele.
Iganädalasse taskuhäälingusse.
Ilma stuudiopublikuta on see
väikeste, tuhmide silmadega kloun,
kelle nägu meenutab halvasti maalitud nukku,
sunnitud jahtima nigelat suutäit:
suvalise fänni kõnet.
Nende leige entusiasm viib ta endast välja.
Nagu raipesööja
on ta sunnitud käima mööda kaugeid rannikuid, otsides tunnustust
ja juhuslikku selfit.
See on hullus.
See on jaburus.
See on kaos.
See on "Conan O'Brien Peab Minema"
Holland.
Amsterdam on üks Euroopa kauneimaid linnu.
Sel päeval, kui maandusin, olid kõik elanikud oranžis.
Olin muidugi šokis, et see ei olnudki minu auks.
PRODUTSENT
Tema on Beau.
Beau, räägi mulle, miks kõik oranži kannavad?
Sest on kuninga sünnipäev.
Kuningapäev.
Nii see on.
Kanname oranži, sest see on...
- Hollandi värv. - ...Hollandi. Just.
- Kuidas inimesed seda tähistavad? - Kõigepealt joovad palju...
- Joovad. - Hakatuseks.
Ja müüvad asju.
Kõik, mis sul on keldris või kuskil,
pannakse välja müügiks.
Nii tähistate te kuningat,
et viskate kodust kõik rämpsu tänavale
- ja müüte seda? - Jah.
Kuhu ka ei läheks - jalgrattad.
- Seda ma Amsterdamist teadsin. - Rohkem rattaid kui inimesi.
- Tõesti? - Jah.
- Palju on kanalites. - Neid visatakse vette.
On keegi ka paati rattateele loopinud?
- Ei, mitte kunagi. - Ei?
Milline tore rahvussport. Loobime rattaid kanalitesse.
Kas sellest võiks olümpia-ala saada?
- Võimalik. - Olgu.
Sa oled nii leplik ja kõigega nõus. Mulle meeldib.
- Abiellume? - Ei.
- See käis kähku. - Jah.
- Kõik müüvad kraami? - Jah.
- Mida iganes? - Mida iganes.
- Vaata seda. - Avastad väikseid aardeid.
Vaata seda. "Tuvikesed".
-“Tuvikesed". - See on aare?
Päris palju "Tuvikeste" plaate.
- Olete neid kõiki vaadanud? - Tore on neid omada, mitte vaadata.
Te isegi ei vaata neid,
- vaid meeldib neid omada. - Vist küll.
- Jah. - Jah.
Teil on nii ilusad asjad...
või siis mitte.
- Head Kuningapäeva. - Teilegi.
- Te olete suur kuninga toetaja. - Aitäh.
Nagu mina lapsena!
- Kuidas läheb, ajarändurist Conan? - Hästi.
Hästi, jah.
- Mida ostsite? - Mingi jama.
Vaadake seda. See on nagu auto.
- Mis sa sellega teed? - Pole veel kindel.
Jah. Olgu.
Sul oli ilmselt närvivapustus.
- Jah. - Ma mõtlen...
Vaata, mis tal on! Kas pole tore?
See on sitanuusutajast koer.
- Mis su nimi on? - Nikita.
Mis värk on, Nikita?
Ma ei teagi. Vaatame siin sõpradega lihtsalt ringi.
- Ei mingit joomist, eks? - Muidugi.
- Sa ei joo ju veel? - Ei.
Oled proovinud?
- Jah, kogemata. - Kogemata?
Mingi Serbia alkohol oli Coca-Cola pudelis.
Jama jah, kui nii juhtub.
Nii, poisid. Ma ostsin teile need.
Siin on hunnik "Tuvikeste" episoode.
15 aastat enne teie sündi oli see kõva sõna, eks?
Need on kõik teile. On teil DVD-mängija?
Ei.
Siis visake need kanalisse.
- Hei, mis su nimi on? - Storm.
- Ja pärit oled? - Hollandist.
Hollandist. Kas sa riietud niimoodi aastaringselt või ainult täna?
- Ainult täna. - Sa oled kohtuekspert?
- Misasi? - Ei midagi.
Siia tullakse hea kraami järele.
Enamik asju on paras saast.
- Vaata, ma sain selle maski. - Mille?
- Selle maski. - Ostsid maski? Olgu.
Ja me saime Mona Lisa. Klassikaline kunstiteos.
Sa ikka tead, et see pole päris, eks?
Tõesti?
- Sa ostsid selle? - Jah.
Ütle ausalt, mida sa sellega teed?
Muundan mingil veidral moel energiat.
Nii see tüüp rääkis.
Uskumatu saak.
Sul on see asjandus,
siis said Mona Lisa pusle. Mullikile ja hundimaski.
- Ja see! - Ja veel see tüüp.
Ohoo, sul läheb päris hästi. Kust sa pärit oled?
- Texasest. - Vau.
Miks sa küll sinna ei sobitunud?
Kui sa temaga koju ilmusid: "Selle mehega tahan abielluda,"
siis su vanemad ütlesid...
"Oled sa kindel? Ta on ju kunstnik..."
- Just. - Jah.
Aga selgus, et ta on täitsa mõistlik mees.
Tegin nende asjadega hea diili. Kus su oranžid riided on?
Hakkasin end Amsterdamis koduselt tundma.
Naudi Kuningapäeva!
Vajasin vaid üht aksessuaari.
Parim viis Amsterdami avastada on rattaga.
Aga mitte iga rattaga.
Leia must jalgratas, mis sobiks 110-aastasele vanaprouale.
Rattad ei ole siin eriti seksikad, aga ajavad asja ära.
- Kas ma võin selfi teha? - Muidugi.
Teeme selfi, läks. Tore kohtuda.
Pole midagi romantilisemat, kui Amsterdami kanalite ääres omaette
väntamine ja kaamerasse rääkimine.
Minu jaoks on see romantika tipp.
- Tere, kuidas läheb? - Tere.
- Hästi. Kuidas teil? - Te olete kõige ilusam paar.
- Suur tänu! - Nagu supermodellid.
Suur tänu!
Kui abiellute, lubage, et lähete pulma ühe rattaga.
Lubame.
Õnnitlen, et olete nii ilusad.
- Suur aitäh. - Nautige elu.
- Sina ka! - Suur tänu.
Tšauki.
Amsterdam on täis ilusaid inimesi ja üks neist on isegi minu fänn.
Hei, Conan. Siin Maaike ja helistan Hollandist Amsterdamist.
- Hei, Maaike, kuidas läheb? - Väga hästi, ja sul?
Tänud, et mu nime õigesti hääldasid.
Sa tundud väga tore inimene. Millega sa tegeled?
Ma olen tippmodell.
Jumaluke. Oled sa pikk?
- Modellid peavad olema pikad. - Olen 183 cm pikk.
- Kui pikk sa oled? - Ma olen 193 cm.
Aga geeliga juustes olen juba 201-203 cm.
Ma pole enam esimeses nooruses.
Olen juba vanem härra, aga kas saaksin ka modell olla?
- Kas mul on selleks eeldusi? - Arvan küll.
Oled võrrelnud end Tilda Swintoniga,
kes minu arvates on kõige kaunim inimene maailmas.
Soomes peetakse mind jumalaks. Teadsid seda? Soomes.
- Soomlased armastavad mind. - Tore. Need soomlased...
Vau.
Mulle väga meeldis sinuga vestelda.
Sa oled väga äge ja naljakas. Hoia end!
- Maaike? - Conan?
Jah, kuidas läheb?
- Väga hästi, ja sul? - Tänan kohtumast.
- Tore näha. - Sind samuti.
Tahaksin modellitööst rohkem teada saada,
- kui võimalik. - Sellega ma saan aidata.
Milline on su esmamulje?
Kas miskit üllatab?
Tahaks midagi su juuste kohta öelda, aga mida...
- Need on päris... ärevad. - Ärevad.
- Jah. - Jah.
Nad rahunevad maha.
- Arvasin sama. - Naistega
- kohtudes nad tõusevad. - Olgu.
- Siis rahunevad maha. - Selge.
- Siinsamas ongi? - Jah.
Millal alustasid?
- 13-aastaselt. - 13.
Paljud on 13-aastaselt ebakindlad.
Jah.
Usud või mitte, 13-aastaselt tundsin end inetu ja veidrana.
Jah.
Kui suudad seda uskuda.
Hull jutt.
- See oled sina poisipeaga. - See on moelavalt.
Siin näed välja nagu Peltsebuliga pulmas.
- Täiega Edward Käärkäsi. - Mulle meeldib.
- Appike, vaata seda. - Moeajakirja jaoks.
- Näed seal väga mõjuv välja. - Jah.
Arvan, et see nõuab kõvasti näitlemist.
See võib olla minu eelis, sest olen esineja.
Sa oled tõesti esineja.
- Ma olen kujumuutja. - Jah.
Võin olla krampis nohik või ülinärviline nohik.
Jah, see on...
- Võin olla väga ärev nohik. - Jah.
- Võin olla natuke kõhe nohik. - Jah.
Mida ma võiks teha?
Võibolla kätemodell või midagi.
Misasja? See ei ole ilus käsi.
Mingi meditsiinitoote jaoks. Näiteks seadme või kreemi.
Sa vaatad neid käsi ja ütled:
"Sa võiks müüa sügelistekreemi?"
Vabandust. Ütlesin ju, et see õnnestub.
Hoia oma nägu... ja su õlad peaks olema lõdvestunud.
See oli hea. Nägu oli ilus, aga käed veidi veidrad.
- Võin järgi teha? - Jah.
Püüan jätta muljet tulevikust saadetud robotist,
et minevikus keegi tappa ja tulevikku muuta.
- Just seda ma taotlesingi. - Hea idee.
- Jah. - Mõtle vähem.
Siin on mul üks päris silmatorkav veresoon.
- Näed? See torkab silma. - Jah.
Kas see takistab mul modelliks saada?
On see probleem?
See on üks väiksemaid muresid.
Mis mu suurim mure siis on?
Räägime näost ja ole täitsa aus.
Mis sinu arvates suurim probleem on? Peale soone.
- Peale soone? - Jah.
Tillukesed silmad, õhukesed huuled,
selline kõhe olek...
see pirn nina otsas,
nina ja suu on hästi lähestikku.
- Olgu. - Kogu mu pea on perses.
Ma arvan, et mul on üldse üks veider välimus.
Ma ei teagi.
Siin on keegi, kes saab sind ehk veidi aidata.
Tõeline... meesmodell.
- See on Nilo. - Tere hommikust.
- Tere, Nilo. - Tere, Conan.
- Kuidas on? - Hästi.
On inimesed öelnud: "Hei, näed välja nagu Conan O'Brien?"
Tegelikult mitte.
Nilo, kas sa kadestad minu juures midagi?
- Midagigi? - Su juukseid?
Midagi veel.
- Midagi veel? - Jah.
Sul on elukogemust...
- Vaatad ja näed mu kogemust? - Jah.
- ...mis on naiste jaoks kütkestav. - Jah!
Harrison Ford on mingi 82 aastat vana. Teda ei kritiseeri keegi.
Aga Harrison Ford vist ei küsi võõraste hinnangut:
"Pange mind 50 aastat noorema kõrvale ja võrrelge meid."
Kas Harrison Ford teeb nii?
Ei tea, millega ta tegeleb.
- Mina ka mitte... - Tal võib olla
garaažitäis noori mehi ja ta seisab seal:
"Aga see tüüp? Aga see?"
Ja Calista Flockhart küsib: "Ma ei tea... mis neil vahet on?"
"Ütle, et ma näen hea välja!"
Veedab niimoodi terve õhtu.
Ma tahan, et sa ütleks, et ma olen kõige ilusam mees,
keda oled kohanud. Kas see tapaks sind?
Sa oled... Conan?
Sa oled kõige ilusam mees, keda olen kohanud.
Isegi mind ajas naerma.
- See on disainer Diek. - Tere, Diek.
- Ta omab brändi. - Kuidas läheb?
- Tore kohtuda. - Mis mõtled, Maaike?
Sellega oled kohe palju enesekindlam.
- Ma tunnen ka nii. - Jah.
Näen välja, nagu oleksin "Miami Vice'ist", aga võitnud ka Nobeli rahupreemia.
Mis see on?
See on foto minu töölauast, mille taga ma iga päev töötan
Ma kardan rähne, nii et seda ma küll kanda ei saa.
See on veidi lotendav ja keegi ei näe, et ma teen trenni.
Jah, see on jama.
MODELLIAGENT
See on sinu jaoks käkitegu.
Ma näen välja, nagu oleksin just lennanud esimeses klassis
rahvusvahelisel lennul ja varastanud pidžaama.
Räägime parem, millistesse ajakirjadesse sa mulle tööd saaksid.
Ole aus.
Vogue'i ma ilmselt ei pääse.
Nutikellad.
- Arvad, et ma saaks nutikella reklaami? - Ma arvan küll...
Sa olid mu käte pärast mures.
Arvad, et need on kuivad ja ketendavad.
- Mis sa arvad? - Käte jaoks võid ju asendaja võtta.
- Nägu ei näita... - Pakun lahendusi.
...ja kätele võtame ka asendaja? Mis minust üldse alles jääb?
Nüüd olen lihtsalt torsomodell.
Ja seegi ei vaimusta sind eriti.
Me ei saavutanud siin täna midagi.
- Lendasin pika maa, et sind näha. - Jah.
Lubasid mind aidata, aga kõik läks luhta.
Andsin endast parima.
- Tõesti? - Ei.
Tõsta lõuga veidi kõrgemale.
HOOAJA KUUMIM APPLE WATCH
Kui mõtled Hollandile, mõtled tulpidele.
- Kas pole nii? - Absoluutselt.
TULBIFARM
Popid kevadekuulutajad.
Mulle meeldib siin. Nagu oleksin just heroiinilaksu saanud.
Ja see on enne surma viimane pilt.
Näen ka öösiti tulpidest und.
Näen und heroiinist.
- Küsimus. Kas ma võin tulpi süüa? - Ma ei soovitaks.
Kõht hakkab valutama ja maitse on jube.
- Olgu. - Ma proovisin,
aga ei soovita.
Just seda sõnumit tahan levitada.
Tulbid on kaunid, aga ärge sööge neid.
- Täpselt. - Minu kaliibriga kuulsused ütlevad:
"Me peame võitlema vähiga," või: "Me peame toitma näljaseid lapsi."
Mina ütlen: "Ärge sööge tulpe."
- Ärge tehke seda. - Jah, ärge tehke.
Istud terve päeva potil.
Terve päeva potil? Olgu...
Ma võtsin pisut, aga kui sööd kümme,
- siis kindlasti. - Keegi ei küsinud.
- Selle osa jätame vahele. - Olgu.
Ja sinu väikese kõhulahtisuse loo.
Sest siis ma mõtlen, kui palju on natuke kõhulahtisust.
Ja ma ei taha teada. Teeme nii.
Kuidas oleks "Tulpide söömine"? Ja siis vaatame kaamerasse ning ütleme:
"Ärge tehke seda" ja ristame käed.
- Oled valmis? - Jah.
Tulpide söömine, ärge tehke seda.
Kõht võib lahti minna. Natuke.
Mis see seal kaugel on?
See on Tilly Tulp, meie maskott.
Oh jumal.
Kes see on?
See on ka Tilly Tulp.
Meil on ka raamat.
- Teil on raamat? - Jah.
Las ma pakun: raamatut saab osta.
Muidugi.
Ja kui palju see maksab?
Kümme eurot. Tilly, kas sul häbi ole?
Tilly, kas lapsed vahel sind nähes ehmuvad?
Vahel ikka. Nutavad ja panevad silmad kinni.
Tilly, on sul kunagi õhtuks halb,
et sa lapsi hirmutad? Sind ei huvita.
Tead, kuidas me sind kutsume? Sotsiopaadiks.
Mis sest ikka, eks?
Tilly, sa oled õõvastav kuju meie võimalikust tulevikust.
Tulevikust, kus me Maa hooletusse jätsime
ja emakene loodus sai maruvihaseks.
Võibolla 50 aasta pärast
on siin miljonid tulbid, kes meid jahivad.
Aina tapavad. Hävitavad inimkonda, panevad selle kõige eest maksma.
See on su unistus, eks, Tilly?
Tilly jaoks pole ükski kuritegu liiga õudne.
Tilly, kui ma noor olin, nägin tänaval hulkurit,
ma sõitsin ta oma autoga surnuks.
Ja ma pääsesin sellest puhtalt. Mis arvad, Tilly? "Ei, ei, ei"?
Me saame näidata sind rõõmustamas.
Ma sõitsin ta oma autoga surnuks ja pääsesin sellest puhtalt.
Aitab nüüd küll. Ära aja asja hullemaks.
"Ära aja hullemaks?" Sa räägid vale tüübiga.
Mulle meeldib asju hullemaks ajada.
Tilly alustas stripparina.
See mu ema.
See on su ema! Jumaluke!
Ajas asja hullemaks.
See on võrratu. Tuul sasib tukka, kohendan sukka,
Cher ajab mind hukka. Ma vajasin riimi.
Nüüd mõtlen Cherile.
Ma rääkisin Cherist.
- Hei, kuidas teil läheb? - Jumal küll!
- Mis te siin teete? - Me oleme välisõpilased.
- Praegu te küll ei õpi. - Õpime küll!
Te lihtsalt passite siin.
Kust te kõik pärit olete?
Georgia ülikoolist.
Saaksid meile "Go Dawgs" öelda?
Mis mina sellest saan?
- Naeratusi. - Armastust.
Jah! Go Dawgs!
Hollandi ametlik lennufirma on KLM
ja üks asi selle juures on äge.
Kui lendad äriklassis,
siis annab KLM sulle kingituseks tillukese Delfti portselanmaja.
Neist on saanud kollektsionääride maiuspalad.
Nagu Beanie Babies, ainult keraamiliste majakestena,
mida Hollandi lennufirma jagab.
Ainult ühel mehel on kõik 106 tükki olemas.
See mees elab väikeses laoruumis minu selja taga koos oma pojaga.
Nad päriselt ei ela seal, aga see kõlas dramaatiliselt.
- See on Roger... - Roger.
- ...ja tema poeg Patrick. - Õige.
Kas te elate siin laos?
Ma elan pilvelõhkujas.
Ma saan aru, aga lugu kõlab lahedamalt, kui te elate laos.
Kas me võime öelda, et te elate siin?
- Öelge, mida soovite. - Olgu.
- Nii et te elate siin laos? - Jah.
Ja te sööte ainult siit laost leitud närilisi?
- Ei, ma söön ikka enamat. - Jah.
Lugu oleks parem, kui sa ütleks: "Jah, ma söön närilisi."
Sa sööd siin laos närilisi?
Jah.
Super.
- See on Rembrandti maja. - Ah see on Rembrandti maja.
Ta elas ja töötas seal, see asub Amsterdami kesklinnas.
Hästi. Ja sul on Anne Franki maja,
- kas pole? - Jah.
- Number 47. - See on Anne Frank.
- Kas see on kõige otsitum? - Jah.
- See meeldib.
- Jah. - Kõik tahavad.
See on kõige tähtsam. Palee Dami väljakul.
See on kõige hinnalisem maja?
- Jah. - Mis on veel hinnalised?
- Meil on veel see. - See ka?
See on juustumaja...
- Goudas. - ...Goudas.
- Need koos on väga hinnalised. - Jah, kindlasti.
- Tennisemaja Heemstedes. - Tennisemaja.
- Jah, - Suur aitäh.
Kas soovite sellele karpi, et see terveks jääks?
Te olete nii lahke.
Näppan teie väärtuslikud majad
ja te pakute mulle nende jaoks pakendit.
- Jah, pole probleemi. - Ma armastan seda riiki.
Mis on teie enda lemmikmaja?
- On teil mõni? - Jah.
- See on kena. - Jah.
Vaadake seda. See on tõesti kena.
- Mis see on? - See on number 69.
Seepärast ongi populaarne.
Härra!
- Uskumatu, et te sellise nalja viskasite. - Jah.
Nii...
Kuidas te ennast pärast seda 69 nalja tunnete?
Päris hästi.
Me teeme seda sageli.
Ma ei teadnud, et ma sellisesse laoruumi sattusin.
Nii on.
Ma sooviksin teie kollektsiooni midagi lisada.
Need on Ameerika kõige olulisemad hooned.
See on McDonald's.
- See on kena. - Kas pole?
- Mulle meeldib McDonald's. - Jah, vaata seda.
See on Amazoni tarneladu.
Need on USAs väga populaarsed.
Näete, õues seisab veoauto.
Isegi need pudelid on näha, millesse töötajad peavad pissima.
Väga kuulus Ameerikas - Valge Maja.
- Jah. - Ja siis veel midagi erilist.
- Vaadake seda. Valge Maja ballisaal. - Imeline.
See käib siia kõrvale. Täpses mõõdus.
Mõlemat on oma kollektsiooni vaja.
Mitmed maailmakuulsad maalikunstnikud on Hollandist pärit,
nende hulgas Rembrandt, Vermeer ja loomulikult...
Ma olen Vincent van Gogh.
Üks ajaloo tuntumaid maalikunstnikke.
Oma eluajal ma maalidega raha ei teeninud.
Alates mu surmast on mu maale müüdud
sadade miljonite dollarite eest.
Ma olen selle pärast väga tige,
nii et lähen Van Goghi muuseumipoodi
müügitulust oma osa nõudma.
Ma tean, et olete seal.
Tahan vaid oma osa meenetulust. T-särgid, autokleepsud.
Issand, vaata! Teil on väikesed spinnerid
"Van Goghi" kirjaga. Ma tahan oma raha!
Kurat, keegi tuleb.
Mida kuradit? Vaata seda. Ma pole kunagi...
Olgu, olen omajagu hot dog' e käes hoidnud.
Aga minu ajal ei olnud Coca-Colat. Siis oli ainult...
No neil oli Dr. Pepper, mis mulle meeldib.
Kõik teenivad Van Goghi pealt raha, ainult mina mitte.
Miks? Sest ma olen "surnud".
Seaduselünk.
VAN GOGHI MUUSEUM AMSTERDAM
- Kas võin sisse tulla? - Kahjuks pole see võimalik.
Pole võimalik? Mu nimi on Vincent van Gogh.
Ma tegin kõik need asjad. Eluajal ei teeninud ma midagi.
Ja nüüd ma ei või isegi "Van Goghi" muuseumi siseneda.
See on minu muuseum.
Nüüd saadeti raskekahurvägi. See saab lõbus olema.
Mul on õigus siseneda. Mina maalisin need teosed.
Mul oli kohutav elu. Mul oli gonorröa, süüfilis.
Võimalik, et mul oli pliimürgitus, millest ma veidi ära keerasin.
Ohoo, nüüd kirjutab ta väikesesse päevikusse:
"Täna kohtusin Vincent van Goghiga ja viskasin ta oma muuseumist välja."
- Tehke ruumi, inimesed tahavad lahkuda. - Tehke ruumi, inimesed tahavad...
- Olgu. Vabandust. - Suur tänu.
Tulge kõik välja. Loodan, et mu muuseum teile meeldis.
- Hea töö. - Palju te maksite?
- 25 eurot. - 25... Ma ei saa midagi!
Kas ma saaks ka veidi vaevatasuks?
Hr Vincent.
Suur tänu.
Mitte midagi?
- Kas teile meeldisid mu maalid? - Imelised.
- Meeldisid? - Jah.
Need on varajased tööd, mitte parimad.
- Loodan, et teil oli tore. - Palju rahvast.
Mind ei lasta sissegi. Ära kunagi suureks kasva, see on kohutav.
Ära hakka maalijaks, tüdruk. Õpi korporatiivjuristiks.
Tere. Sind ma veel mäletan.
Sa olid omal ajal tegija, eks? Oi, järsku ta ei mäleta.
Vincent van kes? Ta oli pöörane naine.
Hullumeelne beib.
- Teile meeldis mu töö? - Jah.
- Oli see väga hea? - Jah, liigutav.
- Mis hinnaga neid müüakse? - 1,25 tükk.
- Ma pean minema? - Olge kena.
- Ära võta isiklikult. - Anna kätt.
- Suur tänu. Ei ole hullu. - Head aega.
Ma saan aru.
- Toredat õhtut. - Tüüp maalib,
läheb veidike hulluks, lõikab kõrva peast. See polnud just parim.
Kõrv oli halb mõte. See oli viga.
Milline kurb lõpp Van Goghi jaoks.
Oleksin äärepealt trammi alla jäänud.
Kui hea mõte.
Inimesed võtavad oma kõige väärtuslikuma vara, oma lapsed,
ja pakivad nad rattakasti.
Näete, järjekordne tüüp, kellel terve pere
on pakitud ratta ette väiksesse kasti.
Lapsed on siin... nagu auto õhkpadjad.
See on Fietsdepot,
kuhu tuuakse arestitud jalgrattad.
- Martin? - Jah.
JUHATAJA
- Ja Jaya. - Just.
JUHATAJA
Kui jalgrattad on linnas valesti pargitud,
siis tuuakse need siia.
- Jah. - Täpselt.
Kas on õiglane öelda, et see on jalgrataste surnuaed?
- Seda ka. - Teate, mida on raske uskuda?
Kes arestib selle ratta? Milline hirmus koletis?
Mõelge poisile või tüdrukule,
ilmselt tüdrukule, aga vahet ei ole.
Igaüks võib endale ratta valida.
Kui väike poiss tahab valida roosa ratta, las siis olla.
Kas selle ratta arestimine on teie ööund häirinud?
- Ausalt, ei. - Ei.
Ilmselt käivad siin tigedad inimesed.
Jah, sest siia tulemine võtab aega.
Olgu.
Ja siis pead ka ratta eest maksma.
Ma tahaks näha, kuidas te vihaste klientidega toime tulete.
- Mu ratas! - See on sinu ratas?
Minu ratas!
Kas pole tore, et su ratas on siin?
- Ei, te lõhkusite luku! - Tõsi küll.
Mu vanaema tegi mulle selle luku.
- Te lõhkusite selle ära? - Sellega ma ei saa aidata.
- See on nii... - Miks?
- Miks te mu ratta võtsite? Miks? - Jumala eest.
- Mu süda! - Rahune.
Mul on tabletid taskus, otsige mu tabletid.
Otsige tabletid! Andke tabletti!
- Andke tabletti! - Siin on.
Vale tablett!
Te tapate mind! Ma nean teid!
- Nii on juhtunud? - Mitte kunagi.
Kaua te ratast siin hoiate?
Rattaid hoiame neli nädalat, romurattaid kaks nädalat.
- Armurattaid? - Jah, romurattaid.
- Romusid. - Ah romusid.
Mõtlesin, et ütlesid "armurattaid".
- See ajas segadusse. - No see on sinu viga.
See ratas on omanikku nähes väga õnnelik.
Ma vabandan.
Uskumatu, kui palju siin rattaid on.
Tõeline rattasurnuaed.
- Päris lahe kujund, eks? - Jah.
Nagu rattakalmistu. Ei, "jalgrattasurnuaed" kõlab paremini,
hea pikk sõna.
See rattahunnik näeb välja nagu rattaorgia.
- Vaadake. Mis rattad need on? - Need on romurattad.
Orgias võiks olla armurattad.
- Või tõmmatakse need kanalitest. - Oota, kuni ma naeran.
Sellest piisab. Mis nendest ratastest saab?
Need hävitatakse.
- Hävitatakse? - Jah.
Sellest on kahju.
Te olete nende rataste vastu liiga karmid.
Kas selle saaks tasuta?
- Kui suudad sellega sõita... - Mida sa ajad?
See sõidab ju väga hästi.
Täiesti hästi.
- Sellega on kõik hästi. - Jah.
Hoog tuleb lihtsalt sisse saada.
IGA PÄEV SADU RATTAID HÜLJATAKSE...
PARGITAKSE VALESTI
VISATAKSE KANALITESSE
NAD HÜÜAVAD APPI
Tere, mina olen Conan O'Brien. Vaid kahe euro eest päevas
on võimalik toetada hüljatud. ärakasutatud ja erakordselt inetuid Amsterdami rattaid.
Koos saame sellest jalgrataste surnuaiast
lootuse künka teha.
See oli päris hea.
Hei, Conan. Olen Lucas ja helistan Hollandist.
Räägi veidi endast, Lucas.
Elan Amsterdamis tüdruksõbra ja kahe kassiga,
mängin korvpalli, olin varem profimängija.
Millisel tasemel sa mängisid?
Kõige kõrgemal tasemel Hollandis.
- Fantastiline. Muljet avaldav. - Mida?
Muu maailmaga võrreldes pole see midagi erilist,
- aga siin kõlbab küll. - Kas ma tohin, Lucas?
Kui oleksin ühe päevagi profikorvpalli mänginud,
siis ma räägiks ainult sellest.
Minu meeskonnas on palju introverte.
Ma usun, et sa saaksid ehk meil aidata
saada rohkem ärplevaks tiimiks.
- Sa tulid õige venna jutule. - Täpselt.
Panen teid julgemalt suud pruukima. Teen teist tõelised ärplejad.
Kas ka paremad mängijad? Ei.
- Tere, kuidas läheb? - Hästi. Ja sinul?
- Hea meel sinuga kohtuda. - Samad sõnad.
Me rääkisime sellest ja tahan sellega aidata,
- et teil on kõige keerulisem ropendada. - Nii on.
Põhjus on selles, et teie riigis on kõik nii viisakad.
Me oleme tagasihoidlikud.
Ameerika moodi on nii: "Mina olen kõva, sina imed." Saad aru?
Olgu, nüüd õpime korralikult ärplema.
- Hollandi moodi. - Olgu.
Loodan, et nagu kõik teised,
meeldib sulle rattaga sõita, sest sittagi sa autot juhid.
Loodan, et tervisekassa hüvitab ka keretäied.
- See oli hea? - Jah, see...
Teil on riiklik kindlustus.
- Jah. - Jah.
Tee hollandi moodi - tõmba uttu!
Teile meeldivad tulbid? Loe mu huultelt: "Sa oled nõme!"
Oled ilmselt Edam, sest Gouda sa pole.
Need on kaks tuntumat juustu, eks?
- Edam ja Gouda? - Jah.
Ehk siis ütlen: "Sa pole suurem asi."
- Eksole? - Jah.
Saan aru, et oled Hollandist,
sest oled puine ja seisad korvi all ees.
Veel üks! Mine Van Goghi perse!
See on hea.
- See sulle meeldis? - Jah.
Lase tulla, emakeppija!
Juhuu!
Seda ma ei ütle, sest hollandlane ei saa nii teisele öelda.
Olgu, ma annan midagi muud. Isegi sõõrikule ei paneks sa pealt.
Olgu, korvi paned pealt. Aga sõõrikut mitte.
Sa võid mu liigutusi kasutada.
Vaata seda. Ma vaatan sinna, aga viskan sinna.
- Kosmosevise! - "Kosmos"? Mis jama see veel on?
- Hei, kuidas läheb? - Hästi.
LUCASE TÜDRUKSÕBER
Ta on liiga viisakas.
Ma olen teda vanduma õpetanud.
Kena.
- Mis Hollandis töötaks. - Jah.
- Mine Van Goghi perse! - See on hea.
Kindel võitja.
Ütlen parem midagi muud. Sa oled nägus mees.
- Tänan. - Su soeng on liiga viisakas.
Peame sind karmimaks muutma.
- Olgu. - Sobib?
Teine asi.
- Nüüd näed karm välja. - Arvad?
Nagu aneemiline Siil Sonic.
Nagu oleksin ta just oma aiast kapsaid söömast tabanud.
TREENER
- Su treener? - Jah.
Mis Lucasest arvate?
- Ta on hea mängija. - On hea?
- On. - Üks probleem.
- Milline? - Ta ei ropenda.
- Ei. - Miks mitte?
Hollandis saab selle eest tehnilise vea.
Ropendamise eest?
- Jah. - Seda sa ei öelnud!
Kas ma oleks tiimis kasulik mängija?
Vorm on sul hea, aga meie tiimi ei kõlba.
Ma pole piisav?
- Kahjuks mitte. - Minust saab parim mängija.
Mängime Dave'iga üks ühe vastu. Kus ta on? Seal.
Dave!
- Kas mängid temaga? - Ma tahan Dave'iga mängida.
- Ma ei karda sind. - Jah?
Sa oled kohutav mängija.
Sa oled nõrk. Sa ei küüni minuni.
- Litsun su laiaks nagu sitika. - Pagan.
Sa häbened pärast silmad nii peast...
- Jah? - ...et ei mängi enam iial.
Mitme punktini mängime?
Kui ma lõpetan, pole nii suuri numbreid olemaski.
Mis juhtus?
Teen sulle tuule alla!
See vend on täiega steroididel.
Ma ei tea, mida ta tarbib, aga lasin tuled maha
ja ta helendas. Ta käib vist Tšornobõlis.
Kutid, te olete väga lahked.
Te õpetasite mulle kohalikku korvpalli
ja ma tahan teid südamest tänada.
Mine Van Goghi perse!
Hollandi üks tuntumaid sümboleid on puuking.
Ja kuigi nende nikerdamine on 800 aastat vana komme,
ei paista see tüüp päevagi vanem kui 400.
Minuga koos on Roel ja tema poeg Tim.
Te valmistate puukingi, kas pole?
See on tüüpiline Hollandi töö. Ühest puuklotsist terve king.
Me toodame kingi, ja kui neid ostetakse, olen õnnelik.
Kui ei osteta, olen ikka õnnelik. Kõik on hästi.
Sa oled kohutav ärimees.
Mis on puukinga eelised?
- Kõigil on ju plastikust jalatsid. - Jah.
- Jalad higistavad. - Higised jalad.
- Jalad külmetavad. - Külm.
Sporti puukingades ei tee, ega ju?
- Ma saan nendega joosta. - Sa saad joosta?
Kas oled kiire jooksja?
Lahe soeng. Veidi minu moodi.
- Aitäh. - Jah.
Mul on vist veidi rohkem.
- Rohkem juukseid. - Veidi.
- Ilmselt küll. Sa oled noorem. - Jah.
Varsti olen kiilakas ja siis juba otse hauda.
Ma tean.
Kas keegi on kunagi kinga relvana kasutanud?
- Sa muutud ärevaks. - Jah, see...
- Kas oled kellegi kingaga tapnud? - Ei ole.
- Oled sellele mõelnud? - Ei.
Su poeg on mõelnud. Oled tahtnud kedagi kingaga tappa?
Mitte kunagi. Pole sellele isegi mõelnud.
Nüüd mõtled ju, kas pole?
- No nüüd jah. - Jah.
Sa oled väga lühikese jutuga mees.
Aga võib-olla on teie maaelu minu linnaelust parem.
Ma elan kõrges pilvelõhkujas, juhin riskifondi.
Minus on ainult valu ja äng.
Hallmarki filmis tulen siia ja hakkan kingi valmistama.
Kohtan naist, kes arvab, et olen peen linnapoiss,
aga mina arvan... et ta on loll ja maakas.
Lõpus oleme koos ja meisterdame kingi.
ARVUTIST PUUKINGADENI
PEAGI HALLMARKIS
Siis need süttivad ja ta sureb.
- Lähme sisse. - Olgu nii.
- See on paplipuust klots. - Just, pappel.
Sellest klotsist teeme mulle kinga.
- Jah. - Vau.
Mul on USA suurus 12 ja kitsas jalg.
Jalavõlv pole kuigi kõrge, nii et eelistan rohkem tuge.
Problemaatiline mees. Ei ole. Teeme kinga valmis.
- Kõik on hästi. - Olgu.
Praegu teeme 10,5 sentimeetrit.
- See on väga väike. - Jah, beebile.
Ma teen neid hunnikute kaupa, sest need müüvad hästi.
- Inimestele meeldivad need. - Jah, Ameerika armastab neid.
See on nagu suveniir.
- Jah. - Jah.
- Suveniir. - Jah.
Kartul.
- Värske puit on nagu kartul. - Jah, tõesti on kartuli moodi.
Tead mida? Kartuleid ma tunnen.
Kui kiiresti teed, on hind odav.
- Lahe. - Ja pole Hiinas tehtud.
Väga õige.
See on ehtne Hollandi värk ja maksab väga vähe.
Jah.
Kas saite selle linti? Väga hea.
Jah.
- Seda sa ei oodanud? - Seda ma tõesti ei oodanud.
Kollane on talunike tööking.
Meestel on alati tumedam ja naistel heledam.
See on ilus.
Meil on Hollandis väga suured naised.
Naised on suuremad kui mehed?
- Mõnikord. - Jah.
Sellel mehel on suur probleem, eks?
Kui ta tahab oma naist suudelda, siis kuidas see käib?
See on üks salapärane mees.
Jah.
Hästi.
Natuke tahab harjumist.
Sellega on üks probleem. Keera niipidi.
Oletame, et ma olen pahalane, tahan ligi hiilida ja sind tappa.
Jälgi seda.
Ma kuulen sind.
- Sa oled ammu uttu tõmmanud. - Jah, aga...
Tapjale pole just parim valik.
Kuidas on tantsimisega?
Ma pole tantsija, sina oled. Ta on hea tantsija.
See tahab veidi harjumist.
Aga jah, need on tõesti puukingad.
Need on puidust tehtud kingad.
Roel ei teadnud, et kohe lennutan ta puukotaäri
uutesse kõrgustesse.
Vaata seda, Roel. Krotad.
Kogu puukota mugavus, kogu Crocsi koledus.
- Sinu nimi on? - Jonathan.
- Ja kust sa tuled? - Rootsist.
Olgu, Rootsi.
Vabandust. Ajasin nad pahaseks.
Ma loodan, et mu tüdruksõber jälitab meid.
Sul on tüdruksõber?
- Jah, ma jätsin ta sinu pärast maha. - Imeline.
Jonathan Rootsist sõitis mulle kõrvale,
hüljates oma rattal sõbranna. Ta ei tea, kuhu sa kadusid.
Ilmselt ma pole enam suhtes.
See on nüüd päris kindel, et tüdruksõpra sul enam pole.
- Kuidas te kohtusite? - Kohtinguäpis. Sealt saab uue.
Naised, teid ootab kõik see.
Ta on väga tore noormees,
kuniks mõni kuulsus teele satub.
See oleks põhjus.
Sul on naine ja kolm last,
aga kui näed tänaval Eric Estradat,
siis see pere on läbi.
- Tõsi. - Vana nali, vaadake järgi.
Hollandil on tähtis roll rahvusvahelises õigusemõistmises.
Olen Hollandi pealinnas Haagis.
Minu selja taga on Rahvusvaheline Kohus.
Siin vastutavad oma tegude eest
maailma diktaatorid ja mõrvarid.
Nad antakse kohtu alla. Ja kui neil on...
Vabandust, Conan O'Brien?
- Jah. Kas... - Peate kaasa tulema.
- Ei pea. - Tulge kaasa.
Ma ei pea tulema. Ma arvan, et ei pea.
- Palun tulge kaasa. - Pole mingit põhjust...
RAHVUSVAHELINE KOHUS
Lähme nüüd Rahvusvahelisse Kohtusse.
Istung 489, kõik maailma riigid versus Conan O'Brien.
Vaikust!
Austatud kohtunikud, aastaid on süüdistatav Conan O'Brien
mööda maailma rännanud ja "komöödia" nime all kuritegusid toime pannud.
Meie õnneks on ta nii rumal, et on kõik oma kuriteod salvestanud.
ARGENTINA KEHAVIGASTUSE PETTUS
HISPAANIA RÜNNAK PUU VASTU
- Jumal küll. - Oh ei.
ARGENTINA AVALIK MÄLETSEMINE
Ta on kiirem kui arvasin!
NORRA LAPSEPOOLNE VÄÄRKOHTLEMINE
TAI ?????
Enda kaitseks ütlen, et austan Hollandit väga.
Austate Hollandit väga?
HOLLAND ORANŽPEA
HOLLAND SISSEMURDMINE
JUUSTU SOLVAMINE
Gouda sa pole.
Kust te selle video saite?
Me salvestasime selle tund aega tagasi! Kust te selle saite?
Kas mu meeskond on teiega mestis?
Ta lõhnab veidi pahasti, eks?
Õudne.
Mädanev porgand.
Nagu väävel.
Täiesti põrgulik.
Ja lõpuks, austatud kohtunikud,
lubage esitleda süüdistatava kõige rängemat kuritegu...
laulmine.
See ei ole kuritegu.
Ei olnudki... kuni selle hetkeni.
Ma keerutan nagu Julie Andrews
NORRA
Vaatan fjorde
Meres on lõhet
TAI
Hr O'Brien, on teil midagi enda kaitseks öelda?
Austatud kohus, ma ei tahtnud iial haiget teha ega maailma lõhestada.
Uskusin alati, et laulmine...
On mu suurim anne
Mulle meeldib laulda Mulle meeldib ümiseda
Mulle meeldib riimida juunit ja kuud
Kui see on patt, siis olgu nii
Pange mind vangi ja visake võti minema...
Viimaks tabas õiglus seda parandamatut kaabakat.
Aga enne jõudis ta toime panna veel ühe kuriteo "Kohtusaali vaiba määrimine".
Kahjuks põgenes ta psühhiaatriahaiglast
ja on siiani jooksus.
Hei, Conan. Mul õnnestus vist lõpuks Hannaga ära leppida.
Ma ei unusta, et sa mind hülgasid,
aga hunnikutes šokolaadi ja lilli hiljem
on suhe tehniliselt elus.
Suur tänu, Conan.
Oota, kas see on Kathy Griffin?
See on segane.
Subtiitrid tõlkinud Keit Hints